Dominique Heckmes - Wikipedia, déi fräi Enzyklopedie

# Dominique Heckmes

### Vu Wikipedia, der fräier Enzyklopedie.

Den Dominique Heckmes, gebuer den 1. September 1878 zu Hoen, war e lëtzebuergesche Komponist a Musekkritiker.

Hien as opgewues zu Hoen op der belscher Grenz, huet Piano an Uergel studéiert an ass zu Lëtzebuerg op den Seminaire gaang. Nodem hien zum Paschtoer geweit gin ass, huet den Mgr. Koppes hien op Oochen geschéckt fir Musek ze studéieren. 1908 as hien Chorregent vun der Maîtrise vun der Kathedral zu Lëtzebuerg gin.

Hien huet haaptsächlech geeschtlech Wierker komponéiert, verschidde Massen a cappella oder mat Uergel an Orchester, Kantaten a verschidde Stécker fir Chouer. Nach haut gi Wierker opgeféiert, wéi d' Missa Consolatrix Afflictorum op. 2, O Maria, Domine Salvum fac, Veritas mea, In te Dominum speravi, an d' Litaniae Lauretanae. No sengem polyphonen, spéitklasseschen a romantesche Kompositiounsstil gëtt den Dominique Heckmes och "Bruckner vu Lëtzebuerg" genannt.

De 4. Februar 1938 ass den Dominique Heckmes um Lampertsbierg gestuerwen.

Vun "http://lb.wikipedia.org../../../d/o/m/Dominique_Heckmes_a547.html"

Categories: Lëtzebuergesch Komponisten | Gebuer 1878 | Gestuerwen 1938

##### Views

- Artikel
- Diskussioun
- Aktuell Revisiounen

##### Sichen